|  |  |
| --- | --- |
| Se adresseliste  |  |
|  |  | Dato 12.02.2014 |
|  |  |  |

Invitasjon til konferanse om fagskoleutdanning

23.august 2013 ble det i statsråd oppnevnt et utvalg som skal utrede fagskolesektoren og levere en rapport i form av en NOU innen utgangen av 2014. Mer informasjon om utvalget og dets mandat kan finnes på Kunnskapsdepartementets nettside; [www.regjeringen.no/kd](http://www.regjeringen.no/kd).

Fagskoleutvalget ønsker å få mer informasjon om de utfordringene fagskolene, deres samarbeidspartnere og andre interessenter opplever. Utvalget har derfor besluttet å avholde fire regionale konferanser der sektoren selv og andre interessenter kan gi innspill til utvalgets videre arbeid. Gitt utvalgets mandat er det særlig utfordringer relatert til følgende punkter utvalget ønsker innspill om:

* Fagskolens plass i utdanningssystemet
* Utdanningskvalitet, synlighet og status for fagskolen
* Arbeidslivets kompetansebehov nå og i fremtiden, samt fagskolenes rolle i å dekke disse behovene
* Finansiering av fagskoleutdanning
* Opptaksgrunnlag
* Samspill med universitets- og høyskolesektoren

Fagskoleutvalget i samarbeid med Tromsø maritime skole inviterer herved til konferanse om fagskoleutdanning 27.mars 2014 på Tromsø maritime skole. Fullstendig konferanseprogram er vedlagt.

Påmelding skjer på e-post innen 10. mars 2014 til post.maritime@tromsfylke.no.

Eventuelle spørsmål knyttet til konferansen kan rettes til André Kristiansen, på e-post akn@kd.dep.no eller mobil 900 71 033.

Med hilsen

Jan Grund

Utvalgsleder André Kristiansen

Sekretariatet for Fagskoleutvalget

**Fagskoleutvalget NOU – regional samling i Tromsø, Tromsø maritime skole 27.03.14:**

Tromsø maritime skole, Sommerfeldtsgate 74/76, 9009 Tromsø

Tentativt program:

|  |  |  |
| --- | --- | --- |
| **Kl** | **Program** | **Innleder**  |
| 09:00 | Velkommen | Snorre Bråthen, rektor Tromsø maritime skole  |
| 09:10 | Om fagskoleutvalget  | Jan Grund, utvalgsleder |
| 09:30 | Studentenes innspill til utvalget v/studentrepresentant | Studentrepresentant Tromsø Maritime skole |
| 09:50 | Troms Fylkeskommune | Fylkesutdanningssjef Sedolf Slettli  |
| 10:10 | Kaffepause |  |
| 10:30 | Møre og Romsdal fylkeskommune  | Fylkesutdanningssjef Sverre Hollen |
| 10:50 | MARKOM2020 | Delprosjektleder Rune Jørgensen, MARFAG2020  |
| 11:10 | Lunsj |  |
| 12:00 | Troms offshore | Adm. dir. Østen Mortvedt |
| 12:30 | Maritimt forum Haugesund | Solveig Røkenes |
| 12:50 | Kaffepause |  |
| 13:10 | Det norske maskinistforbund | Odd Rune Malterud |
| 13:30 | Nærings- og fiskeridepartementet | UTGÅR |
| 13:50 | Åpen diskusjon |  |
| 15:00 | Slutt |  |

**Mandat for utvalget**

**Bakgrunn**

Fagskoleutdanningene er yrkesrettede utdanninger som bygger på videregående opplæring eller tilsvarende realkompetanse, og har et omfang tilsvarende minimum et halvt og maksimum to hele studieår. I fagskoleloven er yrkesrettede utdanninger definert som ”utdanning som gir kompetanse som kan tas i bruk i arbeidslivet uten ytterligere generelle opplæringstiltak”. Etter loven skal fagskolene tilby utdanning av høy kvalitet og gi studentene tilfredsstillende vilkår.

Fylkeskommunene er ansvarlig for å sørge for at det tilbys godkjent fagskoleutdanning som tar hensyn til lokalt, regionalt og nasjonalt kompetansebehov innenfor prioriterte samfunnsområder. Fagskoleutdanning er viktig for å sikre korte, yrkesrettede tilbud tilpasset nye kompetansebehov og krav i arbeidslivet. Fagskoleutdanning og høyere utdanning er to ulike alternativer til utdanning etter videregående opplæring, med hver sin lovgivning og formål. Det overordnete målet for fagskoleutdanning er at ”godkjend fagskoleutdanning skal vere av høg kvalitet og gi studentane kvalitetssikra, fleksible og arbeidsmarknadsretta utdanningstilbod”, jf. Prop 1 S (2012-2013) for Kunnskapsdepartementet.

All fagskoleutdanning skal være godkjent av Nasjonalt organ for kvalitet i utdanningen (NOKUT). Godkjenning krever at utdanningen tilfredsstiller nasjonale kvalitetsstandarder fastsatt i forskrift. NOKUT fører tilsyn med fagskoleutdanningen og godkjenner fagskolenes interne system for kvalitetssikring. I 2012 var det totalt 115 fagskoler, med tilsammen 15 852 fagskolestudenter, som samlet dekker et bredt spekter av utdanninger innenfor en rekke fagfelt.

**Oppgaver/avgrensning**

Det er behov for mer, bedre og systematisert kunnskap om fagskolesektoren i Norge. Utredningen skal gi et solid grunnlag for det videre arbeidet med fagskoler og et bedre grunnlag for å vurdere hvordan fagskolene kan videreutvikles.

• Utvalget skal vurdere fagskoleutdanningens rolle og plass i utdanningslandskapet og arbeidslivet.

• Utvalget skal vurdere hvordan fagskoleutdanningenes kvalitet, synlighet og status kan styrkes.

• Utvalget skal vurdere hva det betyr at fagskoleutdanningene skal være yrkesrettede. Herunder utrede hvordan samarbeid mellom fagskoler og arbeidslivet kan sikre at fagskoleutdanningen er oppdatert og relevant når det gjelder arbeidslivets og næringslivets behov.

• Utvalget skal vurdere hvordan det best kan legges til rette for at studenter på en hensiktsmessig måte kan bevege seg mellom fagskoler og høyskoler og universiteter, herunder hvordan det kan videreutvikles gode overgangsordninger fra fagskole til høyere utdanning.

• Utvalget skal se på gjeldende krav til opptaksgrunnlag, herunder fagbrev, generell studiekompetanse og realkompetanse, og vurdere om dette er hensiktsmessige opptaksgrunnlag basert på det læringsutbyttet kandidatene skal oppnå.

• Det vil være aktuelt å endre betegnelsen fagskolepoeng, jf. forskrift om fagskoleutdanning, etter at utvalget har foretatt en nærmere gjennomgang.

• Utvalget skal vurdere dagens finansieringsordning for fagskoler og utrede alternative modeller for gjeninnføring av statlig finansiering av fagskolene.

*Sentrale hensyn i utvalgets arbeid*

Det er viktig at utvalget tar hensyn til behovet for progresjon og overganger mellom de ulike delene av utdanningsløpet, fleksibilitet i systemet og at det skal være enkelt for utdanningssøkere å skaffe seg oversikt over de ulike mulighetene. Utvalget må i sine vurderinger også se hen til arbeidslivets behov og internasjonal utvikling og Norges forpliktelser innenfor internasjonalt utdanningssamarbeid.

Utvalget skal vurdere dagens finansieringsordning for fagskoler og utrede alternative modeller for gjeninnføring av statlig finansiering av fagskolene. Minst ett av utvalgets forslag til modell skal baseres på uendret ressursbruk. Forslag til endringer i finansieringssystemet skal fremme effektiv forvaltning.

Det er opp til utvalget om det vil belyse ytterligere og mer detaljerte problemstillinger enn de som er konkretisert i mandatet. Økonomiske, administrative og andre vesentlige konsekvenser av forslagene må utredes, jf. Utredningsinstruksen.

**Kunnskapsgrunnlag**

Som bakgrunn for sine samlede vurderinger må utvalget skaffe seg god oversikt over fagskolesektoren. Det forutsettes at utvalget gjør bruk av tilgjengelig statistikk, utredninger, evalueringer, forskning og annet eksisterende kunnskapsgrunnlag som er relevant for arbeidet. Utvalget skal også skaffe seg oversikt over internasjonale studier, i den grad det er relevant.

Utvalget må vurdere behovet for å sette ut oppdrag for å framskaffe nødvendig kunnskap for å svare på oppgaven.

**Tidsramme og arbeidsform**

Utvalget skal gi endelig rapport til Kunnskapsministeren i form av en NOU senest innen utgangen av 2014.

Utvalget skal ha en åpen arbeidsmåte som inviterer til dialog og diskusjon med sektoren og andre relevante aktører. Departementet skal informeres om arbeidet på egnet måte.

**Utvalgets sammensetning**

Jan Grund, professor, Oslo (leder)

Solfrid Lind, administrerende direktør, Oslo
Ivar Lien, rektor, Gjøvik
Bård Inge Thun, nasjonal fagskolekoordinator, Stavanger
Jonny Pettersen, lærer, Notodden
Malin Vangsnes, student, Oslo
Helge Halvorsen, seniorrådgiver, Oslo
Trude Tinnlund, LO-sekretær, Oslo
Johanne Marie Trovåg, studieleder, Haugesund
Marta Grongstad, studieleder, Oslo
Astrid Kristin Moen Sund, seniorkonsulent, Oslo

Trond Bergene, spesialrådgiver i Spekter, Skjetten
Kristin Vik, spesialrådgiver i Delta, Oslo
Stein Kristiansen, fylkesutdanningssjef i Aust-Agder fylkeskommune, Arendal

**Adresseliste:**

Høgskolen i Vestfold, Postboks 2243, N-3103 Tønsberg

Høgskolen i Ålesund, Postboks 1517, 6025 Ålesund

Høgskolen Stord/Haugesund, Klingenbergvegen 8, N-5414 Stord

Universitet i Tromsø - Norges arktiske universitet, Postboks 6050 Langnes, 9037 Tromsø

Fagskolen i Kristiansand, Postboks 517 Lundsiden, 4605 Kristiansand

Fagskolen i Vestfold, Postboks 365, 3193 Horten

Bergen Maritime fagskole, 6065 Postterminalen, 5892 BERGEN

Austevoll maritime fagskole, Storebø. Postnummer, 5392

Rubbestadneset videregåande skule og maritime fagskole

Lofoten fagskole, Postboks 23, 8376 LEKNES

Bodin maritime skole og maritime fagskole, Mørkvedtråkket 2, 8026 BODØ

Ytre Namdal fagskole, Hansvikveien 3 A, 7900 Rørvik

Trondheim tekniske fagskole, Ladehammerveien 6, 7041 Trondheim

Fagskulen i Måløy, Pb 1055, 6704 Deknepollen

Ålesund maritime og tekniske fagskole, Postboks 5077 Larsgården, 6021 Ålesund

Kristiansund tekniske fagskole, Sankthanshaugen 2, 6514 KRISTIANSUND N

Nordkapp maritime fagskole, Postboks 173, 9751 Honningsvåg

[Fagskolen Troms, avd. Breivang videregående skole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=19!9!skolenr=167), Dramsvegen 199, 9010 TROMSØ

[Fagskolen Troms, avd. Breivika tekniske fagskole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=19!9!skolenr=166), Postboks 3374, 9276 Tromsø

[Fagskolen Troms, avd. Harstad tekniske fagskole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=19!9!skolenr=168), Postboks 3120, 9498  HARSTAD

[Fagskolen Troms, avd. Skjervøy videregående skole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=19!9!skolenr=169), Postboks 293, 9156 Storslett

[Fagskolen Troms, avdeling Tromsø maritime skole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=19!9!skolenr=165), Postboks 6341 Langnes, 9293 Tromsø

[Folkeuniversitetets Mesterfagskole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=19!9!skolenr=119), Postboks 248, 9253 Tromsø

[Folkeuniversitetets helsefagskole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=18!9!skolenr=149), Postboks 444, 8001 Bodø

[Hadsel videregående skole og fagskole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=18!9!skolenr=32), Postboks 253/254, 8459 MELBU

[Nordland fagskole i helse- og sosialfag](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=18!9!skolenr=80), 8512 Narvik

[Nordland kunst- og filmfagskole](http://dbh.nsd.uib.no/fagskole/statistikk/rapport.action?visningId=46&columns=arstall!8!semester&hier=fylkenr!9!skolenr!9!studiestednr!9!tilbudkode!9!&formel=147!8!148!8!149&index=3&param=fylkenr=18!9!skolenr=135), Postboks 49, 8309 KABELVÅG

Finnmark fylkeskommune, Fylkeshuset, 9815 Vadsø

Nordland fylkeskommune, Fylkeshuset, 8048 BODØ

Troms fylkeskommune, Postboks 6600, 9296 Tromsø